
Ludite in PALAESTRA, pueri! 


Llena de Gracia 

Habiendo penetrado ei dngel Gabriel 
a la estancia de Maria, la encontrd sola 
y orando. Saluddla, llamdndola llena de 
gracia, salutacion de la que ninguna 
otra criatura se habia hecho digna hasta 
entonces. Turbdse la casta doncella al 
oirle, tanto mds, cuanto que al principio 
tuvo por un hombre al celestial mensa' 
jero, que despuas reconoci6 ser un dngel. 
Cuando supo de su boca que concebiria 
al Hijo dei Altisimo^ «<(C6mo puede ser 
eso, dijo la Santisima Virgen, si no co- 
nozco var6n?» —«EI Espiritu Santo, re- 
puso el dngel, descenderd sobre ti, y la 
virtud dei Altisimo fecundard tu seno.» 

Libros dei Nuevo Testamento 

Es imposible leer el nuevo Testa¬ 
mento (1) sin admirar el caricter (2) de 
verdad. de originalidad y grandeza que 
se descubre en el libro unico, inimitable 
y sublime que manifiesta en si mismo (3) 
que no es obra de hombres. La elevacidn 
de sus pensamientos, (4) la majestuosa 
simplicidad de su expresidn, la novedad 
y pureza (5) de su doctrina, la importan- 
cia y la universalidad (6) dei corto nume¬ 
ro de sus preceptos, (7) su admirable 
proporcidn (8) con la naturaleza y las 
necesidades dei hombre, la ardiente ca- 
ridad que con tanta generosidad promue- 
ve, y, en fin, el sentido misterioso y ver- 
daderamente teoldgico que encierra, (9) 
son atributos y perfecciones (10) que no 
se hallan en ninguna produccidu (11) dei 
espiritu humano. 

(i) Novum Testamentum legere nequeas quin- 

(2) indoles. (3) in se ipse. (4) species. (5) inte - 
gritas. (6) amplitudo. (7) praescriptionum non ita 
multarum. (8) aequabilitas. (9) continet. (10 par* 
tes atque opportunitates. (11) fatus. 

On Style 

It is not easy to give a precise idea 
(1) of what is mean (2) by Style, The best 

(3) definition I can give of it is, (4) the 
peculiar manner (5) in which a man (6) 
expresses (his) conceptions by means of 


language. (7) It is different from mere 
Language or words. The words, which an 
author employs may be proper and fault- 
less, (8) and his Style may nevertheless, 
have (9)Jgreat faults; (10) it may be dry, 
or stiff or feeble, (11) or affected. Style 
has always some reference (12) to an au- 
thor’s manner of thinking. (13) It is a pic¬ 
ture of the ideas (14) which rise in (his) 
mind, and of the manner in which they 
rise there; and hence, (15) when we are 
examining an author’s composition, it 
is, in many cases, (16) extremely difficult 
to separate the Style from the sentiment. 
(17) No wonder (18) these two should be 
so intimately connected, (19) as Style is 
nothing else than that sort of expression 
which our thoughts most readily assume. 
Hence, (20) differents countries have been 
noted for peculiarities of Style, (21) suited 
to their different temper and genius. (22) 

(1) explicare (2) quid intellegatur (3) optima. 
(4) haec est. (5) ratio. (6) quis. (7) interprete 
lingua (8) congruus. (9) laborare. (10) vitium. 
(11) remissus. (12) magnopere refert rationem 
(13) cogitandi. (14) specierum ( 15 ) unde. (16) sae¬ 
pissime. (17) sensus animi (18) Nihil mirum. (19) 
siquidem. (20) Proinde. (21) modi in stilo. (22) 
pro uniuscujusque temperamento atque indole. 

La fama 

La fama es el tiltimo espiritu de las 
operaciones, las cuales reciben luz y 
hermosura de ella(2)... La adulacidn o 
la lisonja dan en vida diferentes formas 
a las acciones, pero la fama, libre de es- 
tas pasiones, despuas de la muerte da 
sentencias verdaderas y justas, que las 
confirma en el tribunal de los siglos. 
Bien conocen (3) algunos principes lo que 
importa (4) coronar la vida con las virtu- 
des; pero se enganan, pensando que lo 
suplir&n dejdndolas escritas en los epi- 
tafios y representadas en las estatuas, 
sin advertir (5) que alii est&n avergonza- 
das (6) de acompanar en la muerte a 
quien no acompafiaron en la vida. 

(1) flatus. (2) de qua participant. (3) Satis 
norunt. (4) quantum intersit. (5) non sentientes. 
(6) ibi eas pudere. 

Pretium subnotationis annuae, solutione antelata, est 6 pessetarum In Hispania, 7 in Ame¬ 
rica, 8 in reliquis civitatibus. Pretium mittatur oportet ad Administratorem! CER- 
VERA (Larida) - Universidad - Espafia. 

~)lovum ineuntes annum MCMXXXI sociis omnibus, iisr/ue non paucis, 
(fuos cis atf/ue ultra sltlanticum /tabemus gratulationem saluiemtftie plurimam mitti¬ 
mus ex animo . /esus Chrislus, Aeternus Deus, Aeternique Patris Fi - 

lius, qui «puer natus est nobis», «nova progenies quae caelo demissa est alto», fioc 
anno percurrente incoeptis lectorum ex sententia faveat, dum nos alacri animo in 
singulos menses eos recreare impense conabimur .. 

Cotfidie plures accipimus consensionis atque studii significationes de con¬ 
silio nostro animose perset/uendo, quae abs dubio eo magis augebuntur gtto latius 
serpat Commentarius noster. 

7?e cessent igitur eundem evulgare qui sermonis II at i ni congaudeant 
triumphis, quique 1/t atris Ccclesiae linguam quacumque patere concupiscant . i7(/ 
nempe curat Nummus fcclesiae .Pontifex, id Purpurati CPatres, id orbis terrarum 
episcopi, id denique omnes quorum est Ilevitas Domini proxime efformare ut digne 
ad altare accedant, quibuscum opus est universos Christi fideles perpetuo consentire . 

Cmmanuei ~)ove, <?. in. 7. 

-.Palaestrae . Ua tinae» llioilerntor. 

ANNUS VERGILIANUS (1) 

i 

De Reipublicae Romanae statu generali 

Urbs Roma jam ab ipsis incunabulis nobilem Albam aemulam 
accepit, eique prima bella indixit. In fabulosa Horatios inter et Cu¬ 
riatios pugna, Tullo Hostilio rege Urbis tertio, Roma super Albam 
primatum obtinuit. Ceterorum regum moderatio vix sane momenti 
est si proelia consideres, quae Romanam extenderent libertatem. 
Arroganti moderamine sceleribusque iras populi promeruit Tarqui¬ 
nius Superbus, quem Brutus ac Collatinus, ejus vices gerentes, e 
throno dimoverunt; quo quidem facto, anno 244 ab U. c.. Respublica 
constituta fuit. 

Haec discrimina una cum insolito Urbis incremento bellicosos 
Romanorum animos vigiles reddiderunt; qui certe tanti statim ad¬ 
versarii ita taeterrimam experti sunt adgressionem, ut paullulum 
afuerit quin et perinclitae Civitatis nomen deleretur. Hic quidem 
inimicus Galli fuere qui, infestis signis, urbem Romam et exspolian¬ 
dam et incendio tradendam adcurrere; arcem vero Capitolinam occu¬ 
pare minime valuerunt, quam aquilae Romanae fere usque ad finem 
strenuissime defenderunt. 

Eo in tentamine Camillus militari industria Dictator creatus 
ab Senatu in Capitolio congregato, Romam petit, eamque tum ingre¬ 
ditur quando jam cum Gallis paciscebantur; ille autem pacta rescin¬ 
dens eos ad proelium provocat prorsusque debellat. 

Postea agmen instauravit celeberrimamque Romanam «inven- 
cibilem Legionem» instituit qua re Weiss optime scripsit, «Camillum 
gladium acuisse qui pedetentim in ditionem suam mundum univer¬ 
sum redigeret». Ab hac tempestate ad 264 usque annum ante Chr. in 
quo punica bella, occidentis historiae axis, exordium habuere, Roma¬ 
ni milites constantia et labore quibus conspiciebantur, Italia centrali 
primum potiti sunt, subinde, Tarento capta, meridionali ac demum 
septentrionali ad Alpium radices. Totius igitur Italiae dominatio 
anno 222 a. Chr. obtenta est, anno inquam prius quam acerbissima 
Poenorum ac Romanorum arma denuo confligerent. 

Potissimum sane bellum, quod imperii universalis januam 
Romae pandit, adversus Carthaginem fuit. Poenorum Romanorum- 
que conlisio fatalis erat futura, perpensa nationum arma conserentium 
indole, propinquitate terrarum, ambitione utriusque gentis animos de¬ 
mulcente. Itaque ab anno 264 ad 241 a. Chr. prius bellum protrahitur. 

(1) Conf. num. sup. p. 34. 

Annorum viginti spatio alterum est tractum, ab anno scilicet 
221 ad 201, cui finem inposuit inlustre ad Zamam praelium ubi Han¬ 
nibal insignem cladem perpessus est. Nobilissimi in eo evaserunt ille 
«historiae primus homo», cui si Alexandrum Magnum contuleris, 
parvus erit—ut dicit Niebuhr —Hannibal, ejusque fratres Hasdrubal 
et Mago; ex Romanis vero praecipuus Cornelius Scipio Africanus, 
senior, qui cum singulari humanitate audax ardensque conjungebat 
ingenium, cujus triumphus ob Carthaginis stragem unus exstitit mag¬ 
nificus quos unquam Caesarum Civitas est contemplata. 

Novissime anno 149 usque ad 146 Poeni cum armis Romanis 
conflixerunt, cujus pugnae Carthaginis incendium exitus fuit. 

Quo tempore indomitae dominabantur Carthagini aquilae Ca¬ 
pitolinae, Romanae virtutis aderant spectatores Macedonia, Graecia 
et Asia. Natale Alexandri Dominatoris orbis solum ter repetitum 
bellum cruentavit, quorum in postremo Metellus, cognomine Mace¬ 
donicus, provinciam Reipublicae constituit Macedoniam. Graecia 
autem, subditis jam Macedonibus, e Senatus largitate adhuc liberta¬ 
tem retinuit, quam tamen cito demerita est, indignationem insuper 
Romani populi provocans, qui illius superbiam contrivit. 

Tertius Macedonici Punicique belli evolvebatur annus, cum 
Viriathi ductu, qui «ex venatore latro, ex latrone subito Dux atque 
Imperator» evaserat, surrexit Hesperia. Ille, tacita quidem opera, ter¬ 
ror exstitit Romanorum, qui cum sicaria manu ille interfectus esset, 
vastata Numantia, paeninsulae Ibericae dominationem ad tempus 
adepti sunt. 

Potentia Romanorum in omnes terrarum partes pervulgata, 
quam plurimae gentes eorum petiere societatem, paucis civitatibus 
resistentibus. Ergo orbis imperio Romanus populus potiebatur. 

Verum armorum jam exercitio seposito, summis se miseriis, 
adeptarum victoriarum fructu, paene conruptum vidit. Id autem mali 
incredibili quodam erga patriam amore duo Gracchi, Tiberius et 
Gajus, insignes tribuni nobilesque Corneliae filii cohibere adgressi 
sunt, tametsi Senatus odio obsistere minime potuerunt. 

Itaque perniciei atque exitii germina brevi in bellis adparuerunt 
ab servis concitatis. Seditio in Siciliis exorta anno 135, cito omnes 
percucurrit Italiae terminos et ad Orientem usque pervenit. Seditio¬ 
nis motu tandem debellato, acerbissimae poenae atque severissimae 
ab servis exactae sunt. 

Duae aliae praeliorum contentiones id temporis metropoli 
minatae fuere: Jugurthana scilicet ac Cimbrorum Teutonumque. Pri¬ 
ma anno 109 impetu vehementi Jugurthae inlata, optato exitu finivit 
cum Bocchus circa annum 107 vel 106, animi firmitate nec non calli- 

da comitate motus Sullae, Marii legati, indomitum Jugurtham victori 
tradidit. 

In acerrima posthac pugna Cimbri Teutonesque conligati arma 
Romanorum adeo contriverant (circiter enim 80.000 morti dediderunt) 
ut ingens terror totam Urbem invaderet. Illi tandem scientiae belli 
rerumque civilium maxime perito se Mario subjicere debuerunt, qui 
apud Vercellas et Aquas Sextias maximis et periculosissimis proeliis 
eos profligavit ingentique strage concidit, unde nomen Mario factum 
est «tertio Romulo, Urbis conditori». 

Hae vero pugnae, ea praesertim quam liceat «pluricephalam» 
appellare, Mithridatis Regis Ponti, Romanae Urbis hostis acerbissimi, 
inter Marium et Sullam aemulationem excitarunt, quae tristi demoli¬ 
tione universam Italiam pervastavit. Re quidem vera cum Sulla contra 
Mithridatem erat profectus, Marius, qui etsi proscriptus incolumis 
evaserat, infeste occupat Urbem et caede nequissima Sullae familia¬ 
res amicosque condemnat. Ille vero equis velisque Asia decedens, 
ingentem exercitum in Romam ducit eamque in ditionem suam redi¬ 
git, et brevi tempore, nempe trium annorum spatio, quo Reipublicae 
praefuit, 100.000 civium insigni praeditorum nobilitate ad mortem 
deduci jussit. 

Post tantam praesidis inmanitatem concissa Respublica atque 
exstincta videbatur; neque ideo mirandum quod novam constituere 
Rempublicam in Hispaniis, quo morte multatus a Sulla confugerat, 
adgressus fuisset Sertorius. 

Tunc autem temporis Gn. Pompeji Magni nomen admiratio¬ 
nem civium atque studia excitabat. In eo igitur Reipublicae bene ge¬ 
rendae spes magna constituebatur, ut pote belli rerumque civilium 
peritissimo. Is in Hispaniam profectus superior praelio in Sertorium 
discessit; in patriam autem revertens opem tulit auxiliumque Crasso, 
qui seditionis Sparthaciae motus conpressit atque exstinxit. 

Qui duo fortissimi viri, Pompejus nempe et Crassus, insignem 
ferentes lauream, triumpho in Capitolium fuerunt invecti consulesque 
ad annum insequentem (70 a. C.) designati. 

Atque ita ad praecipuum nostrae intentionis scopum perveni¬ 
mus, eo namque tempore vita donatus est inmortalis Romani Car¬ 
minis auctor: PUBLIUS VERGILIUS MARO. 

Thomas M. tt PLANAS, c. m. f. 

Cervariae. 

GRANMAT IC ALI A 

Locus ubi(nam)? 


Interrogat Magister: Ubi 
(nam) eras, puer? 

1. In schola; in Tuscula¬ 
no; in Hispania. 

2. Barcinone; Burgis (Bur¬ 
gi, orum)-, ruri. 


3. Cervariae; Matriti;Vici, 
in urbe Levitica (en Vich, la 
ciudad livitica). 


4. Domi; domi meae; in 
domo mea; domi Petri, in do¬ 
mo Petri. 

5. Apud te, apud tuos; 
apud Petrum. 

6. Ad fontem; ad dexteram; 
ad laevam: ad latus. 

7. Apud vel juxta vel pro¬ 
pe plateam; super aut subter 
pontem; cis vel citra aut trans 
flumen; circa vel propter aut 
contra puteum; intra aut extra 
urbem; infra aut supra men¬ 
sam; ante aut post vel pone 
fores. 

8. Coram te; sub scalis. 


Regulae 

1. Universim ponitur in abi. 
cum in. 

2. Nomina oppidorum et ur¬ 
bium quae non flectuntur per 
num. sing. l.“ et 2.“ declinatio¬ 
nis ponuntur in abi. sine praepo¬ 
sitione, quibus accedit rus. 

3. Nomina oppidorum et ur¬ 
bium quae flectuntur per num. 
sing. 1.“ et 2." declinationis po¬ 
nuntur in genitivo, quibus acce¬ 
dit domus sine adposito adjectivo 
aut genitivo. 

4. Domus, cum adposito ad- 
jetivo possessivo aut genitivo, 
praeter genitivum admittit regu¬ 
lam communem. 

5. Domus subficitur saepe 
praepositione apud et herum 
domi. 

6. Proximitas loci exprimitur 
praep. ad et accus. 

7. Varia adjuncta loci variis 
praepositionibus exprimuntur fe¬ 
re cum acusativo. 


8. Aliqua adjuncta loci in 
abi. cum praepositionibus etiam 
coram et sub. 

E. JOVfi, C. M. F. 

Ante praesaepem Domini 


Fronte cur caelum rutilat serena 
noctis obfusas tenebras repellens, 
limpidae et stellae magis emicanti 
luce coruscant? 

Qui docet silvas resonare opacas 
aureae linguae modulis aedon 
rhythmicum fundens melos atque a- 
carmina veris? | moena 

Frigus abscessit gelidi Decembris; 
caelicas hymnus recinit per auras, 
nuntians pacem, Triadique Sanctae 
: gloriam in Altis. 

Quidve-naturam removet novatam, 
vesteque exornat viridi obrigentem? 
Ecce decantat diorus Angelorum 
verba per axem; 

«Natus est vestri generis Redemptor 
quemque venturum cecinere vates: 
Bethlehem pannis miseris opertum 
invenietis». 

Dulcis, o Jesu, benedicte fructus 
Cordis intacti Genetricis almae, 

'Te Deum verum gremio Mariae 
novimus omnes. 

Editus semper Genitoris ore, 
cujus et splendor, quoque vera Tmago, 
indui nostrae voluisti inermis 
. carnis amictu. 

Cujus attactu digiti sublimes 
fumigant montes, trepidantqueabimis; 
Quique decernens Sinai tonasti 
jura potenter; 


Qui rota vectus voluisti in axe 
pulverem stellas tenuem ciere, 
carneo velo latitas catenis 
vinctus amoris. 

Nasceris nudus, volucres decoro 
tegmine involvens viridesque campos; 
et Cor, o Jesu, lacrimis liquescit 
ignibus ustum, 

Ora quae gemmis nitidis inornant 
gemmeis mixtae lacrimis Mariae; 
pignora aeternae benedictionis, 
rosque supernus. 

Hac egestatem cathedra Magister 
edoces omnes homines silenter, 
et crucem sponsas tibi tam cruentam 
foedere sancto. 

Frigore algentem, stipula jacentem 
te videt mitem tremefactus orbis: 
gloriam Augustus tumide requirit, 

Tu cruciatus! 

Quos homo sevit, tribuli corona 
Cor tuum pungunt? scelus heu nefan¬ 
dum! 

Non aquae multae potuere Cordis 
perdere flammam. 

Corculum Jesu, sed anhela fornax, 
spiritu exustum, Serafimque adurens, 
cur gelu duro tibi duriora 

pectora nostra? -<■' 

Ecce nos omnes, Domine Angelorum, 
ante adorandum stabulum venimus: 
corda, quo mundum cupis aestuare, 
igne perure, 

Raimundus RIBERA, C. M. F. 


Conmemorare vix refert, cum in re versemur notissima, quam 
Impense inmortalis memoriae decessor noster Leo XIII litterarum 
disciplinam, praesertim Latinarum, in clericis provehere studuerit. 

(Pius Papa XI, Motu Proprio «Litterarum Latinarum» oct. 1924.) 

Adnotationes rhetoricae 

Tityrus 

Cogitanti mihi quam sumerem materiam hisce adnotationibus aptiorem, 
visum est, haud inperviis aliunde rationibus, consentaneum fore aliqua Vergilii loca 
decerpere simplicibusque commentariis inlustrare. Cum autem Bucolica minore 
difficultate alumnorum mentibus sese obferant quam cetera Mantuani Vatis opera, 
ab eorum studio incipiemus. 

Epicureorum philosophicae speculationes, quibus a juventute Vergilius ope¬ 
ram navaverat, ardensque admiratio qua in Homerum et Pindarum, Graecorum 
poetarum principes, ferebatur, non vetuere quominus primos citharae sonos ad 
naturae res miras dicaret concinendas. Numerosos Theocriti versus pia veneratione 
memoria tenebat, gloriaeque Graeci Vatis aemulus, ad Bucolica elaboranda sese con¬ 
tulit. Jure tamen merito dubitatur an Eclogae primae fuerint Musae Vergilianae pro¬ 
ductiones. Vergilius enim cum Romam agri recuperandi gratia petivit, non nisi per 
sua carmina Mecaenati commendari potuit, ut Octaviani gratiam adipisceretur, qui 
tunc pogtae concessit, ut quaecumque vellet scriberet, prout ipse in prima Ecloga 
conmemorat: 

Ille meas errare boves, ut cernis, et ipsum 
Ludere quae vellem calamo permisit agresti (1). 

Quomodocumque se res habet Bucolicis inlustre sibi nomen conparavit, et 
optimatibus illius temporis, hominibusque litteris praestantissimis, intima familia¬ 
ritate conjunctus est. 

Vergilius Bucolica, Theocritum imitans et saepe exscribens, conposuit. Sic 
duo illi pulcri versus: 

Malo me Galataea petit lasciva puella, 

Et fugit ad salices et se cupit ante videri, 

ex idillio Theocriti quinto desumpti sunt (2). De utriusque poetae conparatione 
haec habet Gellius (3): «Cum legerentur utraque simul Bucolica Theocriti et Vergi¬ 
lii, animadvertimus reliquisse Vergilium quod Graecum quidem mire quam suave 
est, verti autem neque debuit neque potuit. Sed enim quod substituit pro eo quod 
omiserat, non abest quin jucundius lepidiusque sit». Et Perin (4): «Scaenas pasto¬ 
rales introducit (Vergilius) Graeco deteriores: quamquam nec elegantia formae nec 
lepor, nec affectuum suavitas auctoris propria desunt». Quod jam Horatius Bucolica 
laudans innuerat (5): 

«Molle atque facetum 
Vergilio adnuerunt gaudentes rure Camoenae». 

Immo Donatus in vita Vergilii scribit: «Bucolica eo succesu edidit ut in 
scaena quoque per cantores crebro pronuntiarentur». Quae cum ita sint, peregrina 
videtur quorumdam criticorum opinio, adserentium Vergilium in Eclogis infeliciter 
se gessisse Hoc aliquam veri speciem habet, si Bucolica cum Georgicis aut Aenei¬ 
de conferre velimus; haec vero conparatio fundamento destituitur, cum Bucolica 
aliaque Vergilii poemata ad diversum genus pertineant. 

At de his satis superque dictum. 

H. MARTIJA. C. M. F, 

(Sequemur) 

(1) Opinamur cum Ruaeo Tityrum primum Bucolicon esse ordine chronologico, quod negant Mr. Desau- 
giers. gt Cartault Etude »ur lea Bucoliques de Virgile, €d. II, Paris, 1897 —(2) Cf. Scaliger, Pofetices, 

l. V. c. 5. Editio V. —(3) Noct. Att. 1, IX, 9, — (4) Onomait art. Verg. —(5; Sat. 1. 1, X. 45. 

NOVA ET VETERA 

ALTARE 



Altare est templi christiani pars potissima ubi sanctissimum Missae Sacrifi 
cium obfertur Deo et divinissimum sacramentum Eucharistiae reservatur. Ab apos- 
tolicis usque temporibus altaria exstiterunt in liturgia ecclesiastica, quae tamen 
aetatum successivarum naturae obtemperantia, diversas formas induerunt. Primaeva 
sane Christianismi aetate, altaria ex ligneis tabulis, nulla fere ornatfls adhibita cura 
exstruebantur. Deinde, persecutione religiosa premente, martyrum sepulcra vices 
altarium in imis catacumbis plurimos annos gesserunt. 

A pace vero Constantiniana et magnificentissime aedificari et picturis imagi¬ 
nibusque abunde exornari altaria sunt coepta. Ligneis vel metallicis bratteis pulcre 
caelatis altarium latera concinnabantur, quo ex usu antipendia seu frontalia hodier¬ 
na sumpserunt originem. Nonnullis in basilicis sumptuosioribus, tentorio quattuor 
innixo columnis altare obducebatur. In singulis Ecclesiis unum antiquitus erat alta¬ 
re; hodie tamen ob Ministrorum sacrorum frequentiam esse plures conceditur. Alta¬ 
ria sunt fixa seu inmobilia, et mobilia seu gestatoria. Pars Altaris praecipua sacrum 
Tabernaculum est et ara super quam stricte Missae Sacrificium obfertur. 

Vocabularium 


1 alfombra 

tapes 

18 frontal 

+frontale 

2 altar 

altare 

19 grada 

gradus, (uum) 

3 atrii 

+pluteus 

20 hijuela 

+pallula 

4 bandeja 

catinus 

21 mantel 

mantile 

5 cdliz 

calix 

22 misal 

missa/e 

6 campanilla 

eampanuia 

23 palia 

+palla 

7 candclerc» 

candelabrum 

24 palmatoria 

palmatoria 

8 columna 

columna 

25 patena 

patena 

9 conopeo 

conopeum 

26 peana 

subpedaneum 

10 cop6n 

ciborium 

27 pixis 

pyxis 

11 cornijal 

linteolum 

28 purificador 

*purificatorium 

12 corporales 

+corporalia 

29 regisfro 

+regestum 

13 credenda 

+abacus 

30 sacras 

tabellae 

14 cruz 

crux 

31 sagrario 

tabernaculum 

15 cubrecdiiz 

+supparum 

32 vela 

cereum] 

16 cubrecopdn 

+suppario/um 

33 vinajeras 

urceoli 

17 cucharilla 

cocleare 




Elementa 

templorum 


dbside 

absis 

intercolumnio 

intercolumnium 

ambdn 

ambo 

linterna 

lanterna 

dndito 

ambulacrum 

luneto 

+lunula 

areo 

arcus 

mensula 

mensula 

atrio 

atrium 

nave 

+navis 

balaastrada 

+p!uteum 

pardstade 

parastas, (adis) 

baptisterio 

baptisterium 

pavimento 

pavimentum 

barandilla 

clatri,(orum) 

peristilo 

peristylum 

bdveda 

fornix 

pila 

amula 

camarln 

sacellum 

pilastra 

pila 

campanario 

campanarium 

pindcQlo 

pinnaculum 

cancel 

cancellus 

pdrtico 

porticus 

capilla 

capella 

presbiterio 

presbyterium 

celosfa 

transenna 

propileo 

vestibulum 

cimborio 

+cimborium 

puerta 

fores 

claustro 

claustrum 

pulpito 

subgeslus, (us) 

comulgatorio 

*communicatorium 

retablo 

*retabu/um 

coro 4 

chorus 

rotonda 

*rotunda 

cripta 

crypta 

sacristla 

secretarium 

crucero 

+decussis 

tabiqoe 

inteigeries 

cupula 

tholus 

techumbre 

tectum 

chapitel 

capitellum 

torre 

turris 

escalera 

scalae 

tribuna 

pulpitum 

fachada 

frons 

vidriera 

vitrarium 

hornacina 

loculamentum 

i. gonzAlez. c. m. f 

Commercium Epistulare 

And reas Avenarius S. V, D. Emmanueli Jovaeo C. M. F. 

«Multis ille bonis flebilis occidit 
Nulli flebilior quam tibi.» 

Haec poetae verba post lectum in Palaestra nuntium ultro subierunt. Utinam 
saltem, quod diu volueram, amico scripsissem! Sed nunc nihil relinquitur, nisi ut 
assiduam eius in sacro cottidiano memoriam faciamus, quod ne obliviscar monet 
imago vifi, quam ante sex fere annos, cum Vici tu quoque eras, ad me dedit. Det 
Deus sacerdoti suo perpetuae gaudia vitae! Quis nostrum superiore anno suspicatus 
est tam propinquum esse finem amici! Et quod illi accidit, cui nostrum hoc ipso aut 
proximo anno eventurum non esse certum et exploratum est?... 

Sed casus amici non una causa est, cur has lineas ad te pangere statuerim. 
Primum tibi gratulanda duxeram felicia initia Palaestrae. Opus magnum suscepisti 
et plenum laboris, sed dignum inmortalitate. Monstravi primos fasciculos his disci- 
pulis, ex quibus unus statim emendam Palaestram censuit, et jam accepit. Et si folia 
commendaticia illa rursus inmiseris, ego habeo quo mittam, in alias Societatis nos¬ 
trae domos et vel in seminarium Shantungiae meridianae, quibus commentarius 
Latinus gratus erit. 

Sed quod principio faciendum erat, tibi gratias ago, quod ad me ipsum velut 
ad emptorem ultro fructum industriae misisti tuae, et, si nondum adparet, tamen 
spero me aliquando effecturum, ut omnes, in quorum manus haec folia inciderint, 
intellegant non emortuum esse genus eorum, qui linguam Latinam non modo in 
aliis laudent aut mirentur, sed in se ipsi ostendant, quid amantem Ecclesiae praes¬ 
tare necesse sit. 

At scin.quid mihi jam in mentem venerit? Percurri nuper selecta opuscula 
Mureti illius clarissimi humanistae, quaedam etiam Baldeana gustavi. Tum cogitare 
coepi, quantum ornamenti, quantum luminis ad Latinum commentarium accessu¬ 
rum esset, si illorum virorum lucubrationes ex suis tenebris, ex bibliothecis majori¬ 
bus, in medium proferrentur. Quis novit quae Bembus, quae Valla, quae nescio qui 
alii scripserunt. Talium hominum exposuisse specimina per mihi videtur utile opus. 
Sed cave hic cogites: Agedum! ipse adfer tales in Palaestram pennas. Qui id ego 
faciam longe a bibliothecariis thesauris remotus? Hoc vestrorum, mihi crede, ope¬ 
rum est. 

Antequam finem facio, tibi et discipulis tuis felicia festa Christi Nati precor 
et omnia fausta fortunataque in novum annum. Vale. 

Ex Aquis Driburgensibus in Germania. 

IX Kal. Decembres. 

Emmanuel Jove, C, M. F' And reae Avenario S. V. D. S P. 

Quid jam diutius rescriptionem ad binas jucundissimas tuas recrastinabo? 
Binas, inquam; alteras quidem quas in Alma Roma publice dedisti, alteras vero pri¬ 
vatas quas tamen in Palaestra Latina venia tua publicas faciebam. Nunc in pos¬ 
terioribus inmorabor dum ad priores respondendas commodius expectabo tempus, 
inque Italiam mittam. 

De utriusque nostrum amico, nunc jam omnia nosti quae ego, Vide in mortis 
solacium quae mihi species in mentem subierat. Nonne in caelo cum eo latine jo¬ 
cabimur omnes quibus sermo ille Ecclesiae cordi est, cum certo constet nullam cui- 

que sanam fore voluptatem, quin sine impletione relinquatur? Pro ejus aeterna 
requie interim preces effundemus. 

Quid de gratulatione ob Palaestram Latinam publico apertam? Eam, mihi 
crede, sine haesitatione venturam esse speraram. Quasi vero humanitatem tuam 
non cognovissem tuumque in litteras Latinas flagrantissimum amorem. Quam ob 
causam maximam referre gratiam atque habere, ne vivam, nisi valuero. 

De viris illis renatus tempore florentibus in Palaestra Latina producendis, id 
quidem facere consilium erat, 

Tandem felicissima vicissim festa Domini Jesu peroptabam cum arbore illa 
vestra natalicia, pendentibus de fronde omnis generis pastillis, quos cum discipulis 
tuis degustabis. Vale. 

Cerveriae, 10 Decembris a. MCMXXX. 

Paulus Canizares, C. M. F., PALAESTRAE LATINAE 

Moderatori S. P. 

En misi, carissime, conpositiunculas ab alumnis meis confectas, quae etsi ad 
unguem non sunt politae, optimum tamen discendi studium patefaciunt atque a 
nobis, forsan incuriae nota inustis quod calamos adhuc exercere neglexerimus, mi¬ 
nime despectam Latinam consuetudinem esse. 

Nos, qui comites ducesque juventutis sumus, labore, mihi crede,, non pauco 
premimur hinc inde, ut tempus ad contendendum vix subpetat in Palaestra,- praeter 
quam quod, ut videmus, doctissimis versatissimisque stilis, gladiis melius dico, ea 
est instructa. 

Placebit aliquas ex istis in Palaestra editas legere et postremas nequaquam, 
fore, tibi polliceor, Vale. 

A. Esteban, C. M. F,, Rdo. P. Paulo Canizares, C M. F. S. P. 

Nos quoque, Reverende Pater, haud parvo in labore, temporis egestate pre¬ 
mimur, attamen ab opere incoepto desistere minime patiemur. 

Pontificum voces, Ecclesiae catholicae decus ac nostrae Congregationis honor 
vires animosque nostros in dies exacuunt atque ad Latinarum litterarum studium 
expediendum, et divulgandum incitant. Hae Romanorum PP. adhortationes et jussa 
late in Candidati Latini pagellis prodierunt ut omnibus in promptu sint. Iterum 
autem haec transcribere juvat: 

«Qui in litterarum ludis, spes sacri ordinis adolescunt, adcuratissime sermo¬ 
ne Latino volumus alumnos institui. Ita jam non continget quod saepius dolemus 
fieri ut nostri clerici sacerdotesque, cum haud satis operae Latinarum litterarum 
studio dederint neglectis Patrum Doctorumque Ecclesiae voluminibus, quibus Fidei 
dogmata exhibentur cum dilucide proposita, tum invicte defensa idoneam sibi doc¬ 
trinae copiam a recentioribus petant auctoribus in quibus fere non modo perspicuum 
dicendi genus et adcurata dicendi ratio solet, sed fidelis etiam dogmatum interpre¬ 
tatio desiderari.» 

Adlata ratio, Rde. P. subficiat ut omnes tum Congregationum Regularium 
praeceptores et alumni, tum clerici saeculares Latinarum litterarum operam strenue 
suscipiamus. 

Grates tibi referimus ob scriptiunculas discipulorum missas; speramus etiam 
tuam assiduam conlaborationem huic tam eleganti negotio quod tot tantisque causis 
nostram operositatem excitare debet. 

Epistularum rescribendarum munus mihi sumpsi, nisi quae peculiaris calami 
forte Moderatoris indigebunt. 

Moderatoris autem verbis te salvere vehementer jubeo. Vale. 

EXERCITATIONES SCHOLARES 


Censorinus Palaestritis suis 

Plures pa'aesfrifae nostri parum habere temporis ajunt ex uno numero 
ad alteram at in harena valeant prodire. Postulant igitur ne prius seligantur ad 
editionem scriptiunculae, quam duplex mensis intercedat inter vernacule pro¬ 
positas et earum in Latinum versionem. Morem quidem deinceps pueris gere¬ 
mus atque ita vel ex Americanis plagis luctatores in PALAESTRA contem¬ 
plari poterimus. 


Fabula orientalis.— Clarus vir Ara¬ 
bicus deambulabat rure, lancea longa 
armatus. Occiduo die vidit procul ante' 
se ignem ingentem. Cum subdidisset 
calcaria equo pervenit festinanter ad fo¬ 
cum, ubi invenit serpentem qui sibila¬ 
bat, contendebatque ab igne se liberare. 
—Serpens dixit: Salva vitam meam et 
ego remunerabo tibi,—At timeo ne dam¬ 
num mihi inferas, respondit vir.—Nihil 
timeas,—serpens. Cumque ligavisset ho¬ 
mo peram ad lanceae spiculum, proten¬ 
dit illam serpenti qui statim intus sese 
inmisit, atque ita ex flammis eductus 
fuit. Sed mox animal reptavit per lan¬ 
ceam et pervenit usque ad collum libera¬ 
toris in quem se sinuavit; volens eum 
subfocare. Tum vir: Quid facis?—Volo te 
occidere,—Ecquare? — Quia malum in 
hac vita semper merces boni est.—Id 
non credo, dixit vir; sed parum exspecta 
ut in tribus locis consilium accipiamus. 
—Placet mihi, ait serpens. Itaque viam 
arripuere donec pervenerunt sub pal¬ 
mam quae ventis agitabatur. Nobilis 
Arabs dixit illi: Vitae periculo hunc ser¬ 
pentem exemi et nunc ille vult me occi¬ 
dere, adserens malum esse semper mer- 
cedem boni. —Ita res est, inquit palma. — 
Cur ita?—Attendite paulisper sortem 
meam. Multi peregrinicottidie adveniunt 
sub umbra mea sessuri, ardentia solis 
fulmina effugientes: si famem experiun¬ 
tur, manducant dactylos meos; si frigore 
adficiuntur, ramos meos securi detrun¬ 
cant ad ignem accendendum. En merces 


mea. Tunc serpens collum hominis stric¬ 
tius conpressit, et usque ad fontem viam 
persecuti sunt. Vir fonti sicuti palmae 
rem enarravit. Responditque fons: Ser¬ 
pens recte loquitur. Audite quod mihi 
accidit: Habeo claram et refrigerantem 
aquam. Obeuntium turbae sistunt prope, 
et postquam homines et animalia sitim 
expleverunt, deturpant vadum meum, 
projicientes in me sordes ciborumque 
reliquias.—Tunc serpens collum victimae 
plus adhuc conpressit et viam progressi 
sunt. Mox viderunt vulpem citatim effu¬ 
gientem.—Siste pedem, inclamaverunt 
ad eam; parumper audi. —Libentissimo 
animo, dixit callida vulpes, sed a longe 
loquimini.—Hunc serpentem ex igne 
eduxi et ille vult me subfocare,—Quid 
ita? inquit vulpes. Salvasti hunc serpen¬ 
tem? Si vultis ut vos adjuvem consilio, 
ostendite mihi quomodo res acciderit.— 
Tunc Arabs ligavit peram ad mucronem 
lanceae et animal reptans ingressus est 
iterum in eam.—Nunc vulpes clamavit: 
claude, vir, cito os perae et fac quod vis 
de inimico tuo, —Clausit vir peram dixit- 
que serpenti: Malum, prout tu dicis, erit 
profecto merces boni, sed istud malum 
modo eveniet tibi. Occidit eum et ita se 
servavit. 

Aemilius LOPEZ, C. M. P 
Didacus BENITEZ, C. M. P. 

ex III Latinitatis anno. 

Sti. Dominici Calceatensis. 

Exemplum fidelitatis. —Rex Lusi- 
taniae Domjnus Sanctius duci tam fideli 
quam strenuo defensionem arcis cujus- 
dam commisisse fertur. Qui ea animi 
firmitate quae frangi non potuit castel¬ 
lum defendit; paene ad incitas redactus, 
cum parum abfuerit quin fame absume¬ 
retur, non ideo se victum fassus est. Rex 
interea e vita migravit, cumque dux de 
morte illius certior ab hoste fieret; «In¬ 
sidiae sunt quas mihi molimini, ait; id 
non credo». Concessum est ei ut usque 
ad metropolim veniret, ut oculis suis 
feretrum regis videret, Quod illi qum 
patefacerent miles fidelis nimis certam 
notitiam esse videns, genua flexit, et in 
manus defuncti regis claves arcis conio, 
cavit et suspirans; «Dum putavi, inquit, 
te vivere, Domine, oppidum quod a te 
mihi concreditum est sustinui quantum 
homini integrum est; nunc autem te vi¬ 
dens. mortuum, me victum fateor, sed 
tibi dumtaxat fateor me victum, et claves 
in manus tuas trado». Haec est indubia 
fides. 

Ildefonsus MONTOYA, C. M. P. 
Bosae in Republico Columbiana. 

Anima quanti vales.— Fuit adules¬ 
cens septemdecim annos natus qui Sho 
vocabatur et in una ex postremis sedi¬ 
tionibus quae in Hispania excitatae sunt 
Barcinone est deprehensus. 

Cum esset coram Judice hic vitam 
ejus conservare voluit. 

— Conculca Crucem—inquit ei— et 
virgulam argenti tibi dabo. 

—Excellentissime Dux! id parum est 
pecuniae. 

—Atqui massam auri largiar. 

—Nondum satis est. 

—Quomodo — respondit stupefactus 
judex; nonne satis habes? 

—Excellentissime Domine! si vis me 
crucem calcare, pecuniam mihi dato ut 
aliam animam emam. 

—Adulescens hilaris atque contentus 
ad supplicium est profectus. 

Thomas CAPDEVILA, 

Cervariae. 


Hospitium honestatis. — Quidam 
egenus homo emendicavit stipem a doc- 
tore Smollet, qui ex errore porrexit ei 
nummum aureum. Hunc cum postea 
inspexisset homo et intellegeret quid 
factum esset, reversus est ad doctorem 
ut nummum redderet, innuens illi esset- 
ne_ forte deceptus. 

Doctor mendici miratus honestatem: 
Ex errore, inquit, profecto contigit; de 
re tamen, mihi gratulor; etenim oblata 
est mihi occasio mirandi nobilis animi 
indolem». Et. cum de nummo cederet; 
alterum aequalem homini addidit intra 
se dicens: 

«En quam pauper hospitium excipit 
honestatem». 

Petrus HernAndez. 
Sancti Dominici Calceatensis. 

Felis et speculum.— Felis suopte do¬ 
lo murem miserum apprehendere nacta, 
dicebat ei cum derisu: callide, etiamsi 
pellem tuam optime servasti, captus es 
illecebris meis. Vafer, hodie optimus ci¬ 
bus meus eris ad meridiem, sed pertran- 
siens coram speculo, credidit se aliam 
felem videre, murem (sicut illa) in ore 
ferentem, et cupiditate abstracta, insilit 
subito aduncis manibus arripere volens, 
demittensque, quem dentibus prehende¬ 
bat, fregit speculum et absque ullo semi¬ 
mortua procubuit in terram. 

Hanc mercedem recipiet qui bonum 
certum pro incerto relinquet 

Petrus Villar. 


Ablativo comparativorum 
in i ne utare, sed semper in e; 
haec est enim iorma classica 
non illa. 

PER ORBEM 

Fundatio «Bernaf Metge» quae 
Barcinone in Hispania constituta est. 
(Via Layetana. 30-7.°) (1). 

Opera typis mandata: 

Aristoteles: De arte poetica. 
Ausonius: Opera, v. 1, II. 

Cato: De agri cultura. 

Catullus: Carmina. 

Cicero: Orationes, v. I; Brutus (7); 
De Oratore. 

Cornelius N.: De excellentibus du¬ 
cibus exterarum gentium. 

Curtius R.: Historia Alexandri Mag¬ 
ni Macedonis. 

Ciprianus St.: Epistolae. 

Horatius: Sermones. 

Lisias: Orationes. 

Lucretius: De rerum natura. 
Ovidius: Heroides; Metamorphoses, 
v. I. 

Palladius: Laasiaca. 

Plato: Charmides, v. I, II, III; Apo- 
logia (Socratis). 

Plinius secundus: Historia natura¬ 
lis, v. I. 

Plinius Caecilius Sec.: Epistulae, 
v. I, II. 

Plutarcus: Vitae paralellae, v. I, II, 
III, lV, V, X. 

Polybius: Historiae, v. I, II. 
Propercius: Carmina. 

Seneca: Epistulae ad Lucianum; 
Dialogi; De ira; De consolatione; 
De clementia, 

Tacitus: Opera minora, Ab excessu 
Divi Augusti. 

Tibullus; Carmina. 

Varro: Res rusticae. 

Xenofons; Memorabilia; Oeconomi¬ 
cus. 

Auctoies: Ea «Fundationis Ber- 
nst Metge • opera his aliunde notis¬ 
simis adscribuntur interpretibus:). Es- 

(1) Vid« fasc, sup. 


elrich (Moderator),J. Balcells, M. de 
Montoliu, C. Riba, J. M. Liovera 

L. Riber, C. CardO, J. Crexelis, O. 
Alabart, A. Navarro, C. Magrinyd, 
). Mfnguez, M. Oliver, F. Martorell, 

M. Ferrd, I. Farrdn, A. Ram6n, S. 
Qaimds, A. M.“ Trepaf, A. M. a Saave- 
dra, Soldevila, J. Petit, J. Vergds, J, 
Serra Hunter, T. Bellpuig. 

Studia Latina ab Hungarica gen¬ 
te peracta.— Classicorum idiomatum 
studio impense operam per saecula 
dedit Hungarorum populus. Quod 
praecipue certum reperies, si de ser¬ 
mone Latino loquamur. Recordatione 
digni habentur viri litterati qui apud 
regem Mathiam Corvin et principes 
Transilvaniae vixerunt, haud pauci 
poStae egregii atque scriptores, ut 
Zrinyi, Gyongyosi, Berysenyi. Qui 
historiam litterarum norunt, apprime 
sciunt in Latinitatis observantia Hun- 
gariam primas partes inter europeas 
civitates obtinuisse. 

Quinquagesimus est annus, ex quo 
«philologica Societas» civitatis Buda- 
pestensis magno opere linguas clas¬ 
sicas fovebat atque fovet. Praecipuos 
Latinitatis hodiernae fautor est Geyza 
Ndmethy, professor in Universitate 
Budapestiana. Perinlustris doctor o- 
pera plurima condidit, quae fere 
omnia circa Ovidii scripta versantur, 
quaedam autem de Persii satyris, de 
Tibullo, de Propercio, cet. Hunc se¬ 
quuntur Jozset Huszti, professor in 
Universitate Szeged, qui Terentio 
operam dedit atque Horatio. Iinre 
Schroder el Bela Lelics disserunt de 
influxu Propercii ac Tibulli in Ovi¬ 
dium. Anno labente 1918 Kalman En- 
drei edidit: «Quantopere Persius de 
Lucilio pendere videatur». 

Anno 1924 nova lex circa institutio¬ 
nem secundariam penitus fere evulsit 

e scholis Lafinum ef Graecum ser¬ 
monem. Tamen in Gymnasio discitur 
sermo Laiinus ei Graecus per octo 
annos, ille 45 horis hebdomadariis, 
hic 22 horis. In regali gymnasio jam 
omittitur Graecus, et Latino 41 horae 
hebdomadariae per octo annos con¬ 
ceduntur. His tamen non obstantibus, 
«Societas phiioiogica* cum «Com¬ 
mentario philoiogico generali» seu 
«Egyietemes Philologiai Kozlony», 
nec non «Societas amicorum Gymna¬ 
sii classici» cum ephemeride «Gym¬ 
nasium Hungaricum» pro virili parte 
student sermonem Latinum evehere. 
In quattuor Universitatibus et Scholis 
Superioribus sunt undecim cathedrae 
phiiologicae Latinae ac Graecae lin¬ 
guis dicatae, archaeologiae classicae 
duae et historiae antiquitatis tres. 
Memoria nostra,Institutum archaeolo- 
gicum erectum est Athenis ut artior sit 
Hungariam inter et classicam anti¬ 
quitatem contactus. 

Franc. X. Surribas C. M. F, 

Annus Vergilianus. Annum a Ver¬ 
gilio nato bis millesimum Professores 
et alumni Seminarii Barbastrensis 
non poteramus non celebrare. 

Programmatis in sollemni vigilia 
litteraria, percurrentibus Nativitatis 
otiis, explicandi praecipuos numeros 
conspicite: Sermo duplex de vita et 
ingenio Vergilii habitus est et de cla¬ 
rissimi Vatis operibus generaliter, 
necnon diserta oratio super prima 
ecloga quae observandi venustates in 
carminibus magni Poetae rationem 
edocuit, dictaque est Btae. Virgini 
pogsis tertiam Vergilii Eclogam imi¬ 
tata. 

JESUS BARRAU, Alumnus 
In Seminario Barbastrensi. 


Altera Budeana excursio.— Prima 
excursio ad Graeciam pro fovenda 
cultura classica per Societatem Pari- 
siensem «Guillaume Bud£» anno su¬ 
periore constituta atque ordinata, op¬ 
timos quidem scientiae fructus repor¬ 
tavit. Ea tamen ut pluribus amicorum 
petitionibus satisfaciat, qui interesse 
nequiverunt, vei in ea prae ingenti 
peregrinorum numero minus attendi 
valuerunt, alteram Societas adgredie- 
fur excursionem, quae dies circiter 23 
perdurabit. En tibi presse excursionis 
ratio; Massilia egredietur Paschate 
anni 1931; visitabuntur Corinthus, 
Acrocorinthus, Mycena; deinde Myti- 
lena, Constantinopolis, Mudania, 
Brussa, mons Athos et Duo Monas¬ 
teria; tum Skyros, Sira, Athenae, 
Delphi et redibitur Massiliam. Pretium 
excursionis erit circiter 6000 franco- 
rum. Quidquid ad nuntia particularia 
et subscriptiones pertinet, exquirere 
oportet a M. Jean Malye, 95, Bou- 
levard Pasoaii , Paris (6° ). 

I M. JIMENEZ, C. M. F. 


Bibliographia 

L.Hermann, Les masques et Ies visa- 
ges dans les Bucoiiques de Virgile, 
id, de la Pevue de /‘ Universiti de 
Bruxelies, 1930. 

Hujus operis scopus in eo est ut 
viros a Vergilio sub personis Bucoli¬ 
corum memoratos inveniat. In extre¬ 
ma pagella praebet auctor omnium 
investigationum summam: Menalcas- 
Vergilius, Amyntas-Tibullus, Daph- 
nis-Catullus, Lycidas-Horatius, ef ita 
de ceteris. Nec celebris illius «pueri» 
Ecl. IV obliviscitur, quem tamen levi 

nixas similitudine vv. 320 sqq. poe¬ 
matis 64 Catulli et 46-47 IV Bucol. ad 
Cl. Marcellum, Octaviae filium, refe¬ 
rendum existimat. 

Laudanda in hoc libro logica vis 
ferrea et multiplex qua conspergitur 
eruditio historica. At vero tum con¬ 
clusiones cum caput praecipuum in¬ 
certa penitus evadunt. 

Totum opus hoc principio dirigitur: 
«A chaque pseudonyme correspond 
un nom r£el et un seul» (p. 7). Sed 
omnibus notum est in perscrutationi¬ 
bus historicis principia ab historia, 
non ab historici mente profluere de¬ 
bere. At D. Herrmann historiam suis 
opinionibus non faventem rejecit (cfr. 
pp. 43-46, 32, 107 sqq. 165, cet.) 

Verunfamen quidquid est de operis 
exitii, liber originqlitate et exacta dis¬ 
quisitione commendatur, iis omnibus 
commodus qui de philologiae classi¬ 
cae progressibus inscii esse no¬ 
luerint. 

A. Mussoll C. M. F. 
Libri recens editi 

CiCgRQN — De I’ Orateur. Livre troi- 
sifcme. Texte etabli par H. Bornec- 
que et traduit par M. M. E. Cour- 
baud et H. Bornecque. 

Perse,— Six Sati res. 

Ovidb -Z.es Amours. Texte etabli et 
traduit par H. Bornecque. 
OviDB.-Z.es remedes a Lamour. Tex¬ 
te etabli et traduit par Bornecque. 
Erasme.— L’E/oge de ia Foiie. III. par 
Hans Holbein.. 

/. M , Oranero, S. J.-Sfilistica La¬ 
tina. 

A. G. Amatucci , —Storia della Litte¬ 
ratura Latina Cristfana. 


Responsorium 

F. B. Int: Sunt in PALAESTRA 
nonnulla vocabula ita orthographice 
scripta ut a communi scriptorum more 
satis dissidere videantur, ut inmacu- 
/atus, inprimis, conJoquor, inprimi et 
hujusmodi sexcenta. Nonne data ope¬ 
ra id facitis, ut opinor, vos redacto- 
res? 

Qesp: Haud falleris, amice. Quam¬ 
quam nonnulla excidunt interdum 
menda typographica (sunt lacrimae 
rerum!) plerumque consulto eo modo 
scripta sunt, ut jacent. 

Duplex est scriptionis orthographi- 
cae ratio, utraque legitima, etymolo¬ 
gica scilicet et phonetica. Nos ety¬ 
mologicam tenaciter sequimur i n 
conpositis per verborum juxiapositio- 
nem, dummodo ex alia parte pronun¬ 
tiari facile queant. Non scatet ortho- 
grapHicis mendis commentarius 
noster, ut quidam maie opinantur. 

F. A. M .(Palmis) Postremas luas 
accepimus. Tibi libenter obsequi cu¬ 
rabimus. 

SENEX. 


INPRIMI POTEST. 

Nicolaus Garcia, C. M. F. 

Sup. G raU». 


NIHIL OBSTAT 

Clemens Ramos, C. M. F. 

Censor 

INPRIMATUR 

Valentinus, Episc. 
Typoftraphla P. Campa Calmet. - Tarregae 


AC Segarra - Palaestra Latina (Cervera) 01/01/1931 - Pagina 18 



www.culturaclasica.com 

Variorum Commentariorum Studia 

Revue des £tudes Latines. 8.« An., fasc. II.—Abrit-Juin 1930. 

Compte-rendu des sgances. - Chronique. 

Notes et Communications. 

A. Guillemin, L‘originalit£ de Virgile. 

L. Herrmann, Le po&me 64 de Catulle et Virgile. 

A. Burcbr, Deux adjetifs lafins en - uos. 

K. van der Heyde, L‘aWalif de comparaison en latln. 

St. Lyer, Le participe pr^senf latin construit avec «esse». 

Bullefin critique. 

Humanitas. Tome V, n.° 2 (Mars-Avrii 1930). 

H.Phillippart, Les trois 214meuts de I‘art attique au milieu de v* sifecle 
J. Van Dooren, Molifere et les mgdecins. 

L. Gueuninci. Les humanitas en Belgique. 

Comptes rendus, etc. 

The Journal of Roman Studies. Voiume XIX. Part 2. 1929. 

M. Cary, Notes on Ihe Legislalion of Julius Caesar. 

F. Oswald, Bowls by Acavnissa from Birdoswald, Mainz and Cologne 
W. H. Fisher, The Augustan «Vita Aureliani», 

T. B. L. Webster, Lhe Wilshere Collection at Pusey House in Oxford. 
W. M. Ramsay, Roman Garrisons and Soldiers in Asia Minor. 

T, Ashby, The Temple of Castor and Pollux in Rome, 

W. F. Mc Donald, Clodius ant the «Lex Aelia Fufia». 

M. V. Taylor and R. G. Colunowood, Roman Britain in 1929. 
Reviews and Discussions. 

Reviews of recenf Publications. 

Notices. 

Rivista di Filologla e di Istruzione classica. Anno VIII. Fasc. 2,Guigno 1930 
A. MomkjUano, Sui pensiero di Antifonte Sofista. 

C. Gallavotti, Sui «Macrobi» di Luciano. 

G. Pasquali, L 'ictus nel verso dei Comici e Ia natora dell‘accento 

latino classico. 

M. Margani, Alcune questioni relative alis batlaglia dell‘ Asinaro. 
Miscellanea. 

Recensioni, etc. 

Revista clasica. An. VI. Tome II, n.° 1 (lan-Martie 1930). 

C. Papacgstea, Filosoful si liferatul Platon. 

N. 1. Herescu, Poetae docti. 

D. M. Pippi»(, Note Ia cultui imperial. 

Traduceri. 

Cronica, etc. 

CANDIDATUS LATINUS 

Internus ad Linguae Latinae 
Studium apud Scholasticos 
nostrates colendum Commentarius 


Omnes “Candidati Latini“ fasciculi qui ab ineunte 
anno 1928 usque ad 1930 privatim prodiere (12 vi¬ 
delicet fasciculi) pretio veneunt 

10 PESSETARUM 

, Petitiones ad “Palaestrae Latinae“ Administratorem 


COMMENTARIUM PRO RELIGIOSIS 

PUBLICATIO MENSI LIS 

OPERA ET STUDIO 

MISSIONARIORUM FILIORUM INMACULATI CORDIS B. MARIAE V. 


In Italia ... 25 libellarum 

Extra Italiam . . 50 “ 


DIRECTIO ET ADMINISTRATIO: 

Romae (XVI), Via Giulia, 131 - Telef. 50-169 

